CELEX: 32009R0205
Language: ro
Date: 2009-03-16 00:00:00
Title: Regulamentul (CE) nr. 205/2009 al Comisiei din 16 martie 2009 de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Riso Nano Vialone Veronese (IGP)]

17.3.2009   
            
            
               RO
            
            
               Jurnalul Oficial al Uniunii Europene
            
            
               L 71/15
            
         
      REGULAMENTUL (CE) NR. 205/2009 AL COMISIEI
   
   din 16 martie 2009
   de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Riso Nano Vialone Veronese (IGP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a examinat cererea Italiei de aprobare a unei modificări a elementelor din caietul de sarcini al indicației geografice protejate „Riso Nano Vialone Veronese”, înregistrată prin Regulamentul (CE) nr. 1107/96 al Comisiei (2), astfel cum a fost modificat prin Regulamentul (CE) nr. 1263/96 al Comisiei (3).
            
         
               (2)
            
            
               Cererea vizează modificarea caietului de sarcini în ceea ce privește descrierea produsului. Prima modificare precizează faptul că semințele utilizate trebuie să fie din soiul Vialone Nano. A doua modificare se referă la caracteristicile biometrice ale boabelor de orez și fixează valorile minime sau maxime în locul valorilor medii indicate până acum. A treia modificare se referă la parametrii fizico-chimici (amiloză, gelatinizare, consistență și viscozitate).
            
         
               (3)
            
            
               Comisia a examinat modificările în cauză și a hotărât că sunt justificate. Deoarece modificările sunt minore în sensul articolului 9 din Regulamentul (CE) nr. 510/2006, Comisia le poate aproba fără a recurge la procedura prezentată la articolele 5, 6 și 7 din respectivul regulament,
            
         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Riso Nano Vialone Veronese” se modifică în conformitate cu anexa I la prezentul regulament.
   Articolul 2
   Versiunea consolidată a fișei rezumat, care reia principalele elemente din caietul de sarcini, este prevăzută în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 martie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO L 148, 21.6.1996, p. 1.
   
      (3)  JO L 163, 2.7.1996, p. 19.
   
      ANEXA I
      Se aprobă următoarele modificări în caietul de sarcini al indicației geografice protejate „Riso Nano Vialone Veronese”:
      
         „Descrierea produsului”:
      
      
                  1.
               
               
                  La articolul 4 alineatul (5):
                  
                              
                                 în loc de:
                           
                           
                              
                                 „Semințele de Vialone Nano utilizate nu trebuie să fie infectate de paraziți criptogami, printre care: pircularia oryzæ, fusarium monoliforme, drechslera oryzæ. Semințele trebuie să fie certificate de ENSE.”,
                              
                           
                        
                              
                                 se va citi:
                           
                           
                              
                                 „Semințele utilizate trebuie să fie din soiul Vialone Nano și să fie certificate de ENSE.”
                              
                           
                        
            
                  2.
               
               
                  La articolul 6 alineatul (1), în ceea ce privește caracteristicile biometrice ale bobului,
                  
                              
                                 în loc de:
                           
                           
                              
                                 
                                             „lungime
                                          
                                          
                                             :
                                          
                                          
                                             5,7 mm;
                                          
                                       
                                             lățime
                                          
                                          
                                             :
                                          
                                          
                                             3,5 mm;
                                          
                                       
                                             grosime
                                          
                                          
                                             :
                                          
                                          
                                             2,1 mm;
                                          
                                       
                                             formă (lungime/lățime)
                                          
                                          
                                             :
                                          
                                          
                                             1,6”,
                                          
                                       
                           
                        
                              
                                 se va citi:
                           
                           
                              
                                 
                                             „lungime
                                          
                                          
                                             :
                                          
                                          
                                             între 5,6 și 5,8 mm;
                                          
                                       
                                             lățime
                                          
                                          
                                             :
                                          
                                          
                                             între 3,4 și 3,6 mm;
                                          
                                       
                                             grosime
                                          
                                          
                                             :
                                          
                                          
                                             între 2,0 și 2,2 mm;
                                          
                                       
                                             formă (lungime/lățime)
                                          
                                          
                                             :
                                          
                                          
                                             între 1,5 și 1,7”.
                                          
                                       
                           
                        
            
                  3.
               
               
                  La articolul 6 alineatul (4), în ceea ce privește parametrii fizico-chimici,
                  
                              
                                 în loc de:
                           
                           
                              
                                 
                                             „amiloză
                                          
                                          
                                             :
                                          
                                          
                                             mai mult de 23 % substanță uscată;
                                          
                                       
                                             perioadă de gelatinizare
                                          
                                          
                                             :
                                          
                                          
                                             între 15,5 și 16,5 minute;
                                          
                                       
                                             indice de consistență
                                          
                                          
                                             :
                                          
                                          
                                             mai mult de 0,90 kg/cm2;
                                          
                                       
                                             indice de viscozitate
                                          
                                          
                                             :
                                          
                                          
                                             mai mic de 1,1 g/cm”,
                                          
                                       
                           
                        
                              
                                 se va citi:
                           
                           
                              
                                 
                                             „amiloză
                                          
                                          
                                             :
                                          
                                          
                                             nu mai puțin de 21 % substanță uscată;
                                          
                                       
                                             perioadă de gelatinizare
                                          
                                          
                                             :
                                          
                                          
                                             între 15 și 20 de minute;
                                          
                                       
                                             indice de consistență
                                          
                                          
                                             :
                                          
                                          
                                             nu mai puțin de 0,85 kg/cm2;
                                          
                                       
                                             indice de viscozitate
                                          
                                          
                                             :
                                          
                                          
                                             nu mai mare de 2,5 g/cm”.
                                          
                                       
                           
                        
            
   
      ANEXA II
      FIȘĂ REZUMAT
      
         Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare
      
      „RISO NANO VIALONE VERONESE”
      
         Nr. CE: IT-PGI-0117-1529-16.2.2001
      
      DOP ( ) IGP (X)
      Această fișă rezumat prezintă cu titlu informativ principalele elemente ale caietului de sarcini al produsului.
      1.   Autoritatea competentă din statul membru
      
                  Denumire
               
               
                  :
               
               
                  MINISTERO DELLE POLITICHE AGRICOLE E FORESTALI
               
            
                  Adresă
               
               
                  :
               
               
                  Via XX Settembre n.20 – 00187 ROMA
               
            
                  Telefon
               
               
                  :
               
               
                  06-4819968
               
            
                  Fax
               
               
                  :
               
               
                  06-42013126
               
            
                  E-mail
               
               
                  :
               
               
                  qtc3@politicheagricole.it
               
            2.   Grup
      
                  Denumire
               
               
                  :
               
               
                  Consorzio Tutela Riso Vialone Nano Veronese IGP
               
            
                  Adresă
               
               
                  :
               
               
                  Via Mazzini, 2b – 37063 Isola della Scala (VR)
               
            
                  Telefon
               
               
                  :
               
               
                  045 6630815
               
            
                  Fax
               
               
                  :
               
               
                  045 7300397
               
            
                  E-mail
               
               
                  :
               
               
                  —
               
            
                  Componență
               
               
                  :
               
               
                  Producători/prelucrători (X) Alte categorii ( )
               
            3.   Tip de produs
      
                  Clasa 1.6 —
               
               
                  Fructe, legume și cereale
               
            4.   Caiet de sarcini
      [rezumatul cerințelor prevăzute la articolul 4 alineatul (2) din Regulamentul (CE) nr. 510/2006]
      4.1.   Denumire
      „Riso Nano Vialone Veronese”
      4.2.   Descriere
      Specie cu ciclu vegetativ semiprecoce, cu înălțime medie, cu bobul mic, mutic, perlat. Filiația Nano x Vialone.
      Soi: Japonica;
      Anul de difuzare: 1937;
      Ciclu vegetativ: 155 de zile;
      Lungimea tulpinii: 95,2 cm;
      Culoarea nodurilor: violet;
      Culoarea internodurilor: violet în dungi;
      Limb foliar: culoare violet în dungi, port pendent;
      Culoarea învelișului: violet;
      Culoarea urechiușelor: violet;
      Culoarea articulației: violet;
      Ligula: lungime 17,0 mm, tip bifid, culoare violet; portul frunzelor: descendent;
      Panicul: lungime 17,8 cm, port pendent, tip deschis, pronunțat exert, aristă mutică;
      Culoarea stigmatului: pigmentată;
      Culoarea glumei: violet maro;
      Culoarea glumelelor: carenă violet-maro, calotă violet-maro, apex violet-maro;
      Spiculeț: fără ariste, pilozitate medie, lungime 8,1 mm, lățime 4,1 mm, greutate la 1 000: 37,9 g;
      Cariopsă: pericarp de culoare albă, lungime de 5,6-5,8 mm, lățime de 3,4-3,6 mm, grosime de 2.0-2,2 mm, formă (lungime/lățime) de 1,5-1,7, greutate la 1 000 de boabe: 31,1 g;
      Toleranță la frig: plantulă înaltă; durată medie a înfloritului; toleranță la apă adâncă (40-50): ridicată;
      Viteza de dezvoltare a plantulei: ridicată; nivel de fertilitate necesar: mediu; randament la prelucrare: 55 %.
      Tot astfel, pentru a distinge mai bine Riso Vialone Nano Veronese:
      pentru impuritățile la nivelul soiurilor, limita maximă autorizată este de 2 %; parametrii fizico-chimici următori vor trebui, de asemenea, respectați:
      
                  —
               
               
                  :
               
               
                  amiloză
               
               
                  :
               
               
                  nu mai puțin de 21 % substanță uscată;
               
            
                  —
               
               
                  :
               
               
                  perioadă de gelatinizare
               
               
                  :
               
               
                  între 15 și 20 de minute;
               
            
                  —
               
               
                  :
               
               
                  indice de consistență
               
               
                  :
               
               
                  nu mai puțin de 0,85 kg/cm2;
               
            
                  —
               
               
                  :
               
               
                  indice de viscozitate
               
               
                  :
               
               
                  nu mai mare de 2,5 g/cm.
               
            4.3.   Aria geografică
      Partea de sud a provinciei Verona: Comunele: Mozzecane, Nogarole Rocca, Vigasio, Trevenzuolo, Erbè, Sorgà, Nogara, Gazza Veronese, Salizzole, Isola della Scala, Buttapietra, Sanguinetto, Concamarise, Casaleone, Cerea, San Pietro di Morubio, Bovolone, Roverchiara, Isola Rizza, Oppeano, Ronco All’Adige, Palù, Zevio și Povegliano Veronese.
      4.4.   Dovada originii
      Toate etapele procesului de producție sunt monitorizate, pentru fiecare înregistrându-se intrările și ieșirile. Acest lucru, precum și înscrierea în registrele prevăzute în acest scop și administrate de către organismul de control al producătorilor și al unităților de ambalare și, de asemenea, declararea către organismul de control a cantităților produse permit garantarea trasabilității produsului. Toate persoanele, fizice sau juridice, înscrise în aceste registre se supun controalelor efectuate de către organismul de control.
      4.5.   Metoda de obținere
      Semințele utilizate trebuie să fie din soiul Vialone Nano și să fie certificate de ENSE.
      În comparație cu alte soiuri mai recente, Riso Vialone Nano, puțin productiv, vulnerabil la arsura orezului, fiind doborât la pământ cu ușurință, este un orez a cărui cultivare necesită o grijă specială.
      Solurile veroneze din aria sus-menționată, apele de izvor, clima și rotația culturilor constituie un ansamblu echilibrat de factori care îi permit să își realizeze ciclul vegetativ fără dificultăți, producând o cariopsă completă, mare și dotată cu o perlă extinsă în centru, ceea ce nu se realizează întotdeauna în alte regiuni în care se cultivă orezul.
      Este necesar să se amintească faptul că solurile veroneze, ușoare și curate, prezintă în mod caracteristic o valoare a pH-ului de cel puțin 7,5, datorită prezenței calcarului și a faptului că apele sunt întotdeauna alcaline.
      Această alcalinitate pronunțată caracterizează și face să se distingă cu precizie mediul orezăriilor veroneze în comparație cu cel al majorității pământurilor italiene cultivate cu orez, care au tendința de a fi acide și adesea lipsite de calcar.
      În ceea ce privește prelucrarea, trebuie amintit că aceasta are loc în orezăriile locale, cu descendență directă din „pile da riso” apărute în număr mare în regiune pe parcursul secolului al XVI-lea și dintre care mai subzistă câteva exemplare încă funcționale. În acestea, orezul era scos din învelișul său cu ajutorul unor pisălogi hidraulici. Chiar dacă, în prezent, în cea mai mare parte dintre cazuri, prelucrarea se efectuează cu ajutorul unor utilaje moderne, criteriile respectate și rezultatele vizate sunt rodul unei tradiții multiseculare. Decorticarea și albirea bobului nu sunt niciodată complete; bobul rămâne parțial acoperit de pericarp și prezintă caracteristici optime pentru a servi la pregătirea risoto-urilor veroneze tipice.
      4.6.   Legătură
      Producerea de „Riso Vialone Nano Veronese” se poate efectua în aria delimitată, deoarece aceasta se caracterizează printr-o climă uniformă. La aceasta contribuie și apele de izvor dulci și limpezi, destul de specifice regiunii. În aceste zone, într-adevăr, orezul este cultivat conform unui sistem de rotație care reduce în mod considerabil utilizarea de produse fitosanitare sau de îngrășăminte chimice.
      În regiunea veroneză, caracteristicile solului se deosebesc de cele ale altor zone de cultivare a orezului:
      
                  —
               
               
                  prin nivelul pH-ului solului, care este întotdeauna alcalin;
               
            
                  —
               
               
                  prin apele de izvor care provin din stânci calcaroase și, astfel, sunt de asemenea alcaline;
               
            
                  —
               
               
                  prin tradiția de cultivare, care menține în continuare, ca moștenire, cultivarea orezului.
               
            4.7.   Organism de control
      
                  Denumire
               
               
                  :
               
               
                  Ente Nazionale Risi
               
            
                  Adresă
               
               
                  :
               
               
                  Piazza Pio XI, 1 – 20123 MILANO
               
            
                  Telefon
               
               
                  :
               
               
                  02 8855111
               
            
                  Fax
               
               
                  :
               
               
                  02 861372
               
            
                  E-mail
               
               
                  :
               
               
                  info@enterisi.it
               
            4.8.   Etichetare
      Orezul este ambalat în pungi de hârtie care poartă eticheta orezăriei asociate și marca de protecție.
      Pe etichetă trebuie să fie înscrise cuvintele: „Riso Nano Vialone Veronese IGP”.
      Sigla îl înfățișează pe Cangrande della Scala călare pe un cal alb, un spic de orez de culoare galbenă pe fond negru; în partea de jos figurează stema orașului Verona, cu scara de culoare roșie pe fond galben.